Almud :Tasnalmudt

Tamsirt ; Anekmar s tzemmar

1. Tabadut

Semman-as daɣen *(pédagogie de l’intégration)* ( akeččum deg wayen yellan d amatu, ).Tlul-d akken ad tessenqes deg umgired-a yellan gar tmetti d uɣerbaz. **Amek?**

Annect-a yettili-d mi ara neǧǧ anelmad, yal tikkelt, ad yemlil d tegnatin tuddisin (ad t –nger/ad t-id- nessemlil d tegnatin tuddisin), deg tegnatin-a ad yewwet amek ara yesseqdec akk ayen iwatan: **tamusni-s, tamusni-tigin, tamusni-tilin** i yelmed deg uɣebaz. Annect-a yesmektay-d inzi n tefransist i d-yeqqaren: **c’est en forgeant qu’on devient forgeron, c’est en résolvant des situations complexes que l’on devient compétent.** Anamek-is**,** simmal anelmad ilemmed s tigawt, deg tigawt, ad yuɣal ad yesɛu tizemmar iwatan i yal tagnit)

Anekmar s tzemmar ( approche par compétences « APC »), d tamudemt ( mode) tasensegmit i yebdan tettsiɣ deg umaḍal deg yinagrawen n usegmi.Tasensegmit-a tegla-d s wudem amaynut n uselmad deg wayen yerzan : iswan, tarrayin akked uselmed deg tneɣrit.

Tasensegmit-a tra ad d-tessileɣ imdanen ara yissinen ( ad awin tamusni) yerna ad ten-terr zemren ( compétents).D wasmi yiwen seg yimenzayen-is yeqqar-d: “*I wakken anelmad ad yelmed akken iwata, yewwi-d ad yelmed deg tegnatin ideg llant tmusniwin i yessefk ad yawi, ad yesɛu”.*

S wawal-nniḍen d **tigawt** ara yeg unelmad ara yilin d allal s ara yelmad neɣ deg ara yelmed. D wasmi i tekkat amek yal almad yessefk ad yili deg wattal (asatal) i izemren ad yefk (**ad d- yesken**) anamek n ulmad-a; yerna yal almad yewwi-d ad yesɛu assaɣ d useqdec-is deg tudert.

Γer D’Hainaut anekmar-a: “*d tagruma n tmusniwin, d tmusniwin-tilin akked d tmusniwin-tigin yemyekcamen i yettakken tagnit akken ad magen yimahilen d tirmad deg tneɣrit*”. S wakka i tt-ttwalin yimusnanwen d **tamussni s tigawt.**

1. Amezruy-is d tadra-s taẓrayant

Florence Legendre tenna-d tamiḍrant n **tezmert,** deg tazwara tlul-d deg taɣult lxedma, teqqen ɣer tdamsa n tkebbaniyin akked d temguri acku deg umaḍal n umahil amdan yessefk ad yezmer i waṭas n tɣawsiwin: ad yetwel, ad yemsasa iman-is, ad yezmer ad yezg deg yal amḍiq, ad ibeddel adeg n umahil ( mobilité), ad yezmer ad d-yeg kra iman-is ( ad yezmer ad d-yaf tiktiwin d timaynutin ilmend n tegnit ideg yella(initiative).D annect-a i ilan azal gar umdan d umahil.

Ma d Olivier Rey: am wakken tasensegmit s yiswan tella teqqen ɣer tadmsa n Taṭaylorit ( taylorisme), **anekmar s tzemmar** teqqen ( tla assaɣ) ɣer tdamsa tamaynut ibedden ɣef tfulment (autonomie) akked d umsasa n umdan deg yal tagnit ( flexibilité). Seg sin ɣer da i tekcem taɣult n usegmi. Tamezwarut deg Marikan 1960, syin akin deg Laustrali akked Lurup. Seg yimir aṭas n tmura n umaḍal i yesbedden asegmi- nsent ɣef unekmar-a, akka am Lezzayer i yebdan seg yulyu 2002.

Yewwi-d ad nẓer d akken asemres-is yebda deg tazwara deg uselmed n tutlayin deg yiseggasen n 80, maca yalmi d iseggasen n 90 i tessaɣ tikti-ya deg umaḍal. Annect-a yella-d mi d-iban d akken timusniwin taddayin( almad adday : apprentissages fondamentaux) laqen maca drus-iten, ur zmiren ara ad ilin d allal s ara iqabel umdan ayen i d-tessutur tudert d wayen tla d uguren akked tegnatin tuddisin ( complexes). S wakka i d-nekka seg yidles (tasensegmit) s yiswan (béhaviourisme) ɣer tin n tzemmar ( constructivisme et socio-constructivisme).

Aekmar s tzemmar yusa-d d anemgal n **tsensegmit s yiswan** (Pédagogie par objectifs) acku tettwali taneggarut-a:

-terra tizemmar, i yezmer ad yawi unelmad, d iswan ( comportemantaliste), ur nezmir ara ad siwḍen akken anelmad ad yesseqdec ayen yelmed deg tegnatin nniḍen ( transférabilité).

- Yerna tessefruri iswan d iceqfan/ iftaten am wakken yella deg le taylorisme.

Ma yella d anekmar s tzemmar yusa-d akken ad tessedres deg lexsara n yinelmaden akked tuffɣa-nsen ( atixer- nsen) seg uɣebaz. (échec scolaire)

Tin ɣur-s imusnawen akk ufan-d ayen akk ilemmed unelmad deg uɣerbaz ur yettɣimi ara deg yiqerra-nsen, ur ceffun ara fell-as acku, kra n yiseggasen kan, ayen ur nwata ara tettawi-t tatut. Walan annect-a icudd ɣer tsensegmit i yettwasmersen deg uɣerbaz. D wasmi i d-yusa unekmar s tzemmar akken ad tressi ( ad tessiɣzef tudert) **durabilité,** n ulmad.

3. Timuɣliwin timaynutin n tsensegmit

* 1. **Almad**

Ihi, iwakken ayen yeɣra unelmad ad iressi, ad as-yesru deg tudert-is yessefk ur yeččaččar ara aqerruy- is d timusniwin war anamek, maca yessefk ad yesnerni tizemmar-is. Yerna yessefk ad iẓer d acu i d iswi n yal taɣawsa ara iɣer d wamek ara yesseqdec ayen yelmed deg taɣulin-nniḍen. **(Transférabilité et transversalité**). Ur d-yegri ulmad i ulmad. Yal almad yessefk ad yidir, ad iressi, ad yezg. Γef wannect-a anekmar s tzemmar tbedd ɣef umyekcem n temsirin ( ilmaden : apprentissages) deg tegruma yedduklen. **Acuɣer?** Acku ayen yellan yeddukel, d amatu yeskan-d anamek n ulmad yerna almad yettili deg tegnatin ilan anamek, yettili-d deg uttal . Dɣa, deg unekmar s tzemmar, annect- a yettili-d s waṭas n tarrayin am : **imahilen n ugraw, anadi deg internet, tisastanin, isenfaren...**

S wannect-a asnerni n tzemmar yeskan-d i unelmad **ad yelmed amek ara yelmed** *.* Ihi, anekmar-a d tagnit ideg yettwasemres umenzay aqbur:

“**Win yesnen, ur yeẓri d acu ara yeg yes-s ( *ur yeẓri i wacu-t*), yugar win ur nessin ara maḍi *( yif-it win ur nessin kra***)”

* 1. **Tikli n uselmed-almad**

Anekmar s tzemmar ibeddel tamuɣli-s ɣef **uselmed-almad** acku tewwi-d tamuɣli-s srid seg teẓriyin n *constructivistes et du socioconstructivisme* i d-yeqqaren d akken timusniwin yessefk ad ttwalemdent deg tegnatin iwatan, yerna d anelmad s timmad-is i d- yewwi ad inadi fell-asent, ad tent-yebnu ; am wakken i yessefk ad yili wassaɣ gar yinelmaden deg lebni-nsent . Tin ɣur-s ur d-yewwi ara ad ttwaslemdent s wudem imzireg, maca s wudem amnanaḍ.

* 1. Assaɣ gar uselmad d unelmad

Assaɣ-a ila anamek deg teẓri n constructiviste, tafelwit-a ad d-tesken tawuri n yal yiwen.

|  |  |
| --- | --- |
| **Tawuri n unelmad** | **Tawuri n uselmad** |
| Anelmad d amassay n ulmad–ines. Yessefk ad yili d win ara terzu yal taluft ( curieux), d win ara ixemmen ɣer tifrat s yiman-is ( initiative), d win ara izemren ad ixdem yal amahil s wul-is yerna ad yezmer ad t-yessuddes akken iwata.  Dɣa, yessefk fell-as : ad yegmer isallen; ad yelmed tarrayin timaynutin n ulmad ; ad yezmer ad yesseqdec tifukstin timaynutin : tasenselkimt, internet… | Ad yili d imsifes ( facilitateur) n teɛkkemt ɣef unelmad, ad yili d tasalelt ara irefden uguren n unelmad ; yessefk ad iẓer d acu yessen, d acu ur yessin, iḥulfan-is, tizemmar-is, iserra-ines.  D netta ara yesɣiwsen, ara yessuddsen akk tirmad; d netta ara yilin d afus n tallet, d aɣbalu n usebɣes ; d netta ara d-yettsumuren tiktiwin war ma iḥetem-itent; d netta ra d-yeslalen lebɣi ɣer unelmad, d netta ara d-yeslalen tayri n usnulfu akked tidmi tamunant. |